Document ID: 32007D0383

РЕШЕНИЕ НА КОМИСИЯТА
oт 1 юни 2007 година
за изменение на Решение 2006/636/ЕО относно фиксиране на разбивки по години и по държави-членки на сумата на помощта от Общността за развитие на селските райони в периода от 1 януари 2007 г. до 31 декември 2013 г.
(нотифицирано под номер C(2007) 2274)
(2007/383/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1698/2005 на Съвета от 20 септември 2005 г. относно подпомагане на развитието на селските райони от Eвропейския земеделски фонд за развитие на селските райони (ЕЗФРСР) (1), и по-специално член 69, параграф 4 от него,
като има предвид, че:
(1)
Общата сума, определена от Решение 2006/493/ЕО на Съвета от 19 юни 2006 г. за установяване сумата на помощта от Общността, отпусната за развитие на селските райони за периода от 1 януари 2007 г. до 31 декември 2013 г., нейната разбивка по години и минималната сума, която следва да бъде съсредоточена в райони, допустими по цел „Сближаване“ (2), включва сумите за България и Румъния.
(2)
Решение 2006/636/ЕО на Комисията (3) определя отпуснатите на държавите-членки суми на помощта от Общността за развитие на селските райони в периода от 1 януари 2007 г. до 31 декември 2013 г. включително и сумите, които трябва да бъдат прехвърлени към ЕЗФРСР в съответствие с решения 2006/410/ЕО (4) и 2006/588/ЕО (5) на Комисията.
(3)
Решение 2006/636/ЕО не включва количествата помощи за България и Румъния. Вследствие присъединяването на тези две страни, считано от 1 януари 2007 г., Решение 2006/636/ЕО трябва да бъде изменено с цел включването на разбивката по години, за тези две страни, на сумата на помощта на Общността за развитие на селските райони.
(4)
Член 34, параграф 2 от Акта за присъединяване на България и Румъния уточнява сумата, отстъпена от ФЕОГА, секция „Гарантиране“ за развитие на селските райони в тези страни за периода 2007-2009 г. Разбивката на тази сума по години и по държави-членки е представена в декларацията, посочена в част II „Декларации“, раздел А, точка 4 от Заключителния акт на Договора за присъединяване на България и Румъния. За да се гарантира точно прилагане на мярката „Допълнения към директните плащания“, предвидена в приложение VIII, раздел I, буква Д от Акта за присъединяване, е необходимо тези суми да бъдат посочени, в настоящи цени, в таблицата „Разбивки по държави-членки на помощта от Общността за развитие на селските райони в периода 2007-2013 г.“, представена в приложението към Решение 2006/636/ЕО.
(5)
Решение 2006/636/ЕО следва да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Приложението към Решение 2006/636/ЕО се заменя с текста в приложението към настоящото решение.
Член 2
Настоящото решение се прилага от 1 януари 2007 година.
Член 3
Адресати на настоящото решение са държавите-членки.
Съставено в Брюксел на 1 юни 2007 година.

Labels: 18
15
19
5